**कानूनी राय र रिट निवेदनको लिखित जवाफ सम्बन्धी प्रशिक्षण/अन्तरक्रिया कार्यक्रम सम्पन्न**

जिल्ला सरकारी वकील कार्यालय, बर्दियाको आयोजनामा "कानूनी राय र रिट निवेदनको लिखित जवाफ सम्बन्धी प्रशिक्षण/अन्तरक्रिया कार्यक्रम" मिति २०८१ असार १३ गते जिल्ला सरकारी वकील कार्यालय, बर्दियाको सभाहलमा सम्पन्न भएको छ ।

अन्तरक्रिया कार्यक्रममा सरकारी वकीलसँग कानूनी राय माग गर्ने प्रकृया, सरकारी वकीलले कानूनी राय दिने प्रकृया, रिट सम्बन्धी परिचय, लिखित जवाफ तयार गर्दा विचार गर्नुपर्ने कुराहरू र अदालतमा सरकारी निकाय बिरुद्ध पर्ने रिट निवेदनको लिखित जवाफ लेख्ने ढाँचाका बारेमा जिल्ला सरकारी वकील कार्यालय बर्दियाका जिल्ला न्यायाधिवक्ता नगेन्द्र लम्सालले कार्यपत्र प्रस्तुतीसँगै सहभागीहरुसँग छलफल गर्नुभएको थियो ।

बबर्इ सिंचाई आयोजनाका उपसचिव (लेखा) बसन्तराज सिग्देलले जिल्ला स्थित निर्माण सँग सम्बन्धित कार्यालय/आयोजनाहरुलाई बारम्बर आइपर्ने कानूनी समस्या, मुद्दा, रिट आदिका बारेमा कसरी प्रस्तुत हुने, यस्ता मुद्दाहरुमा प्रतिरक्षा गर्ने बिधि र प्रकृयाको बारेमा प्राप्त जानकारी सरकारी निकायका लागि निकै उपयोगी रहेको बताउनुभयो ।

राजापुर सिंचाई ब्यवस्थापन कार्यालय, बर्दियाका कार्यालय प्रमुख केशव कुमार दासलेकानूनी राय र रिट निवेदनको लिखित जवाफ सम्बन्धि प्रशिक्षण /अन्तरक्रिया कार्याक्रम सेवा प्रवाह गर्ने /गराउने सबै सरकारी निकायका लागि महत्वपूर्ण र उपयोगी रहेकोउल्लेख गर्नुभयो ।

राजापुर भन्सार कार्यालयका कार्यालय प्रमुख भन्सार अधिकृत धनबहादुर शाहीले सरकारी निकाय विरुद्ध पर्ने रिट निवेदनमा लिखित जवाफ कसरी प्रस्तुत गर्ने, निश्चित फरम्याट कस्तो हुने, के कस्ता विषय समावेश हुने, तोकिएको म्याद भित्र लिखित जवाफ पेश गर्न नसकी म्याद गुज्रिन गएमा के गर्ने र कुन निकाय मार्फत लिखित जवाफ पेश गर्ने जस्ता विषयमा महत्वपूर्ण जानकारी प्राप्त भएको बताउनुभयो ।

कार्यक्रमको समापन गर्दै जिल्ला सरकारी वकील कार्यालय, बर्दियाका जिल्ला न्यायाधिवक्ता नगेन्द्र लम्सालले सरकारी कार्यालयका प्रमुखले कानूनी प्रश्नमा द्विविधा भयो भने कानूनी राय माग गर्दा सरकारी वकीलसँग राय लिएर निर्णय गर्दा प्रभावकारी हुने बताउनुभयो ।

उहाँले कानूनी राज्य स्थापना गर्ने काममा हाम्रा काम कारवाही कानून सम्मत हुनुपर्नेमा जोड दिनुभयो ।

उहाँले सरकारी निकायलार्इ विपक्षी बनाइएका रिट निवेदनहरुमा सम्बन्धित कार्यालयमा म्याद तामेल हुने वित्तिकै सरकारी वकील कार्यालयसँग समन्वय गरी सुझाव लिएर लिखित जवाफ तयार गर्दा प्रभावकारी हुने उल्लेख गर्नुभयो ।

उक्त अन्तरक्रिया कार्यक्रममा बर्दिया जिल्लामा रहेका सरकारी कार्यालयका प्रमुख र प्रतिनिधिहरु गरी २२ जनाको सहभागीता रहेको थियो ।

उक्त कार्यक्रमको सञ्चालन जिल्ला सरकारी वकील कार्यालय बर्दियाका सहायक जिल्ला न्यायाधिवक्ता शिवराज पौडेलले गर्नुभएको थियो ।